Nr. C 81/6 De Europæiske Fællesskabers Tidende 24.3.83 
II 
(Forberedende retsakter) 
DET ØKONOMISKE OG SOCIALE UDVALG 
Udtalelse om Kommissionens forslag om fastsættelse af priser for visse landbrugspro­
dukter og om dertil knyttede foranstaltninger (1983/1984) 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 32 af 7. februar 1983, side 1 til 78. 
A. UDTALELSENS JURIDISKE GRUNDLAG 
Rådet besluttede den 12. januar 1983, i medfør af artikel 47 og 198 i traktaten om 
oprettelse af Det europæiske økonomiske Fællesskab at høre Det økonomiske og sociale 
Udvalg om det nævnte forslag. 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog sin udtalelse på sin 205. plenarforsamling 
afholdt i Bruxelles den 23. og 24. februar 1983. 
Udtalelsens ordlyd er følgende: 
DET ØKONOMISKE OG SOCIALE UDVALG HAR — VEDTAGET FØLGENDE UDTALELSE: 
under henvisning til traktaten om oprettelse af Det 
europæiske økonomiske Fællesskab, særlig artikel 47 
og 198, 
under henvisning til anmodning af 20. januar 1983 fra 
Rådet for De europæiske Fællesskaber om Det 
økonomiske og sociale Udvalgs udtalelse om 
»Kommissionens forslag om fastsættelse af priser for 
visse landbrugsprodukter og dertil knyttede for­
anstaltninger (1983/1984)«, (Rådets beslutning af 
12. januar 1983), 
under henvisning til beslutning truffet af Udvalgets 
præsidium den 25. januar 1983 om at pålægge Land-
brugsafdelingen at udarbejde udtalelse om forslaget, 
under henvisning til sine tidligere udtalelser om 
samme spørgsmål, 
under henvisning til udtalelse vedtaget på Landbrugs-
afdelingens 241. møde den 14. og 15. februar 1983, 
under henvisning til beretning aflagt af ordføreren, 
Rudolf Schnieders, og 
under henvisning til forhandlingerne på den 205. 
plenarforsamling den 23. og 24. februar 1983 (mødet 
den 23. februar 1983) — 
med 72 stemmer imod 30, mens 11 undlod at stemme, 1. Generelle bemærkninger 
1.1. Den økonomiske og sociale baggrund 
1.1.1. Udvalget erkender, at Det europæiske 
Fællesskab befinder sig i en vanskelig situation. Godt 
12 millioner mennesker er nu ramt af arbejdsløshed, 
inflationstakten varierer fra medlemsstat til medlems­
stat fra 5 % til 23 %, den økonomiske vækst er ringe, 
de fleste forbrugeres indkomster stagnerer eller 
falder, og de fleste medlemsstater har et kraftigt 
underskud på handelsbalancen, hvilket altsammen er 
medvirkende til, at alle EF-lande står over for betyde­
lige vanskeligheder. 
1.1.2. Det er klart, at så ugunstige økonomiske og 
sociale betingelser påvirker gennemførelsen af en 
fælles politik, der er så integreret som den fælles 
landbrugspolitik. 
1.1.3. Udvalget bemærker, at de økonomiske og 
monetære problemer også er gået særligt hårdt ud 
over landbrugssektoren. Dette kommer bl.a. til udtryk 
i den fortsat kraftige afvandring fra landbruget, som 
man er vidne til i en række medlemsstater på trods af 
den høje arbejdsløshed inden for de øvrige sektorer, i 
24. 3. 83 De Europæiske Fællesskabers Tidende Nr. C 81/7 
det mærkbare fald i investeringerne i landbruget og i 
landbrugsbedrifternes voldsomme gældsbyrde. 
1.1.4. Det fremgår af Kommissionens dokumenter, 
at såvel indkomstniveauet som indkomstudviklingen 
gennemsnitligt har ligget lavere inden for landbruget 
end inden for økonomien som helhed lige siden 1975. 
I løbet af 1982 er situationen imidlertid blevet 
forbedret, hvilket dels skyldes de prisforhøjelser, som 
blev vedtaget af Ministerrådet, og som lå langt over 
de af Kommissionen foreslåede, og dels de ekstraor­
dinært gunstige klimaforhold, som prægede hele EF 
med undtagelse af Syditalien, som blev ramt af en 
alvorlig tørke. Desuden skete der i samme periode i 
visse lande en dæmpning i stigningen i produktions­
omkostningerne. 
At der således i 1982 skete en opbremsning i udhu­
lingen af landbrugsindkomsterne er imidlertid ikke 
ensbetydende med, at de store forskelle i indkomstud­
viklingen inden for landbruget sammenlignet med 
indkomstudviklingen inden for økonomien som 
helhed er blevet fjernet. 
1.1.5. Udvalget noterer sig Kommissionens 
bemærkning om, at det opsving, der er sket i det 
europæiske landbrug i 1982, har haft positive virk­
ninger for landbrugets forsyningsvirksomheder. 
Kommissionen bemærker ligeledes, at føde- og foder-
vareindustrierne er en af de vigtigste sektorer i 
Fællesskabet, hvad angår omsætning og beskæftigelse 
(jf. dok. KOM(82) 650 endel. — Bind I — pkt. 70). 
1.2. Grundlaget for Kommissionens forslag 
1.2.1. Kommissionen fastslår, at EF nu i en 
årrække har været stillet over for stadig større 
problemer inden for landbruget, hvorfor markedsord­
ningerne må omlægges, således at udbud og efter­
spørgsel bringes i bedre balance, og således af EF's 
økonomiske og finansielle ressourcer udnyttes bedst 
muligt (jf. dok. KOM(82) 650 endel., bind I, pkt. 10). 
1.2.2. Kommissionen anfører lige som sidste år, at 
dens prisforslag for produktionsåret 1983/1984 
bygger på dens memorandum om »Retningslinjer for 
EF's landbrug«, som forelagdes i oktober 1981. 
1.2.3. Kommissionen erkender videre, at den har 
valgt ikke at benytte resultaterne af de beregninger, 
der er foretaget ved hjælp af den objektive metode, 
som hovedgrundlag for landbrugsprisforslagene for 
produktionsåret 1983/1984. 
Udvalget minder om, at det altid har peget på det 
nødvendige i, at Kommissionen kunne begrunde sine 
forslag ved hjælp af præcise økonomiske indikatorer. 
Det mener, at den objektive metode er en af de 
vigtigste indikatorer. 
Ved fastsættelsen af landbrugspriserne er det nødven­
digt at tage hensyn til Kommissionens undersøgelse af 
konsekvenserne af forskellene i inflationsrater. Udvalget finder det påkrævet, at resultaterne fra 
informationsnettet for landøkonomisk bogføring og 
de øvrige indikatorer i det mindste bliver brugt som et 
udgangspunkt. 
Udvalget skal atter understrege fordelene ved den 
objektive metode, som bygger på pålidelige økono­
miske og videnskabelige oplysninger, og som hidtil 
har været Kommissionens og ØSU's om ikke eneste 
så i det mindste vigtigste indikator ved bedømmelsen 
af de årlige justeringer i de fælles landbrugspriser. 
Den objektive metode er nødvendig, hvis indkom­
sterne på de moderne bedrifter skal kunne holde trit 
med tilsvarende indkomster uden for landbrugssek­
toren. 
Udvalget finder det påkrævet, at denne metode på ny 
bliver taget i brug, eventuelt sammen med andre 
egnede indikatorer, som efterhånden måtte blive til 
rådighed. 
1.3. Defelles priser og forbrugerne 
Udvalget bemærker, at de foreslåede prisforhøjelser 
ifølge Kommissionen vil indebære »en stigning på 
under 2 % i forbrugerpriserne for levnedsmidler i 
Fællesskabet (udgifterne til levnedsmidler blev anslået 
til 226 mia ECU i 1980); dette svarer til en stigning 
på ca. 0,3 % i leveomkostningerne« (jf. dok. 
KOM(82) 650 endel. — Bind I — pkt. 77). Udvalget 
finder, at en sådan vurdering af prisforslagenes 
konsekvenser for forbrugerne ikke har megen 
mening, og i én bestemt henseende, nemlig på grund 
af den isolerede fremstilling, endog er vildledende. 
Landbrugsprisforhøjelser indvirker jo automatisk på 
andre af de faktorer, som er bestemmende for forbru­
gerpriserne. Set med forbrugerøjne er det langt vigti­
gere at tage højde for udviklingen i forbrugerpriserne 
i den politik, der føres. Udvalget henstiller, at dette 
tal på 0,3 % om et år sammenholdes med den 
faktiske udvikling i hvert enkelt land. 
Udvalget fastslår endvidere, at Kommissionen også i 
år, og det til trods for Udvalgets gentagne henstil­
linger i de seneste år, nøjes med at tage hensyn til den 
del af priserne på landbrugsvarer, som udgør landbru­
gerens aflønning eller den allerførste forarbejdning. 
Ikke desto mindre fastslår Kommissionen selv, at 
priserne på producentniveau eller i første forarbejd-
ningsled kun repræsenterer ca. en tredjedel af forbru­
gernes udgifter til levnedsmidler (jf. dok. KOM(82) 
650 endel. — Bind I — pkt. 79). 
Kommissionen anfører i pkt. 77, at levnedsmiddelpri­
serne i EF i 1978 til 1982 gennemsnitlig steg med 
11,6 % om året, medens forbrugerpriserne i alminde­
lighed steg med 12,3 °/o. 
Nr. C 81/8 De Europæiske Fællesskabers Tidende 24.3.83 
Da Udvalget mener, at man fortsat bør sikre forbru­
gerne rimelige priser på landbrugsvarer, henstiller det 
atter til Kommissionen, at den undersøger samtlige de 
faktorer i kostprisen på levnedsmidler, som indvirker 
på forbrugerprisdannelsen. 
Kommissionen anmodes om at foretage en under­
søgelse heraf og om at forelægge Udvalget undersø­
gelsens resultater. 
1.4. De fælles prisers gennemsnitsniveau 
1.4.1. I betragtning af de kriterier, som ligger til 
grund for Kommissionens forslag, og på trods af de 
økonomiske indikatorer, som siden er kommet frem, 
finder afdelingen, at den gennemsnitlige prisforhø­
jelse ikke bør afvige fra det, som Kommissionen fore­
slår; dog ville det være på sin plads med mere 
passende prisforhøjelser for nogle produkters 
vedkommende. 
1.4.2. Den gunstige udvikling i landbrugsindkom­
sterne i 1982 til trods frygter Udvalget, at prispoli­
tikken ikke gør det muligt fremover at fastholde 
indkomsterne på et rimeligt niveau, dersom der ikke 
inden for den fælles landbrugspolitik træffes ledsage­
foranstaltninger med henblik på at tilpasse struktu­
rerne, genskabe markedsbalancen og øge produktivi­
teten på grundlag af EF-produktionsmålsætninger. 
1.4.3. I øvrigt vil de ringe landbrugsprisforhøjeiser, 
som foreslås, ikke gøre det muligt at foretage den af 
Kommissionen påtænkte nedsættelse af de positive 
monetære udligningsbeløb, uden at de berørte land­
brugsproducenters indkomst reduceres, hvilket selv­
sagt burde være udelukket. 
1.4.4. Udvalget tilslutter sig tanken om en fuld­
stændig afvikling af de nuværende negative monetære 
udligningsbeløb. Udvalget er enigt med Kommissi­
onen i, at man ikke via prispolitikken kan komme de 
nuværende skævheder mellem regioner, produkter og 
bedrifter til livs. De af Kommissionen foreslåede 
»tilknyttede foranstaltninger« er helt utilstrækkelige. 
Udvalget finder det derfor påkrævet, at man samtidig 
med fastsættelsen af de nye fælles priser vedtager 
særlige foranstaltninger, som specielt tager sigte på at 
beskytte de svageste bedrifters indkomster samt 
udvikle landbruget i de ugunstigst stillede regioner. 
Desuden er det nødvendigt at tage højde for de 
særlige forhold i bestemte lande, blandt andre Irland og Italien, til gunst for hvilke der bør fastsættes 
midlertidige foranstaltninger i form af f.eks.: rente­
godtgørelser, løvrigt mener Udvalget, at en perma­
nent afhjælpning af denne situation forudsætter en 
styrkelse af politikken på andre områder, herunder 
den økonomiske og monetære politik og landbrugs­
strukturpolitikken. 
Udvalget beklager i den forbindelse, at Kommis­
sionen endnu ikke har forelagt forslagene vedrørende 
»Middelhavsprogrammer«, omend den påtog sig at 
gøre dette inden udgangen af 1982. 
1.5. Landbrugernes medvirken til tilvejebringelse af 
balance på markederne 
1.5.1. Udvalget erkender, at den øgede tendens til 
produktion af varer, hvoraf der er strukturelt over­
skud, skal bringes til ophør. Udvalget accepterer 
fortsat princippet om, at producenterne i nogen grad 
bidrager økonomisk til at holde produktionen under 
kontrol med det sigte at skabe balance mellem udbud 
og efterspørgsel. Det skal imidlertid understrege, at 
EF-landbrugerne ikke alene vil være i stand til at løse 
overskudsproblematikken, og at der er brug for en 
samordnet aktion på internationalt plan. En sådan 
aktion er særdeles presserende, hvis man vil undgå en 
skadevoldende handelskrig. 
Udvalget vil gerne understrege, at ansvaret for at 
genskabe balancen på markederne må deles med 
producenter i andre egne af verden, hvor man lige­
ledes har forøget produktionen. 
1.5.2. Udvalget har i den forbindelse tidligere bl.a. 
tilsluttet sig den medansvarsordning, som foreslås for 
mejerisektoren, samt nogle kommissionsforslag om 
indførelse af produktionstærskler for visse produkter, 
som der er strukturelt overskud af. 
1.5.3. Til de foreliggende kommissionsforslag skal 
Udvalget bemærke, at de landbrugere, som ikke har 
sat deres produktion i vejret eller sågar har 
indskrænket den, alligevel fortsat bør betale medan-
svarsafgift. Udvalget henstiller derfor til Kommis­
sionen at finde bedre løsninger, som tager større 
hensyn til visse bedrifters og regioners specifikke situ­
ation. 
1.5.4. Udvalget anmoder endvidere Kommissionen 
om at besvare de spørgsmål, som det har stillet den (i 
udtalelsen om »Prisforslag for produktionsåret 1981/ 
1982« — kapitel III — pkt. 3.1., 3.2., og 3.3. (l) om 
gennemførelsen af princippet om producenternes 
medansvar. 
C) EFT nr. C 159 af 29. 6. 1981, s. 27. 
24.3.83 De Europæiske Fællesskabers Tidende Nr. C 81/9 
1.6. Samordning mellem den falles landbrugspolitik og 
EF's øvrige generelle økonomiske målsætninger 
Udvalget henstiller atter til Kommissionen at ændre 
sin politik, specielt m.h.t. restitutioner, således at de 
overskud, som skal afsættes på tredjelandemarkeder, 
oftere eksporteres i form af forædlede varer, og idet 
man tilstræber den størst mulige værditilvækst. I den 
fælles politik må man ikke ignorere bestræbelserne på 
at fastholde og fremme beskæftigelsen. Udvalget anmoder Kommissionen om at udarbejde en 
særlig rapport om dette spørgsmål. 
2. Særlige bemærkninger til de enkelte produkter 
Udvalget forbeholder sig ret til at udarbejde en 
tillægsudtalelse på sin plenarforsamling i marts 1983 
og heri udtale sig om Kommissionens forslag til pris­
fastsættelse for de enkelte landbrugsprodukter. 
Bruxelles, den 23. februar 1983. 
FRANgOIS CEYRAC 
Det økonomiske og sociale Udvalg 
BILAG 
til Det økonomiske og sociale Udvalgs udtalelse 
I. Afstemning 
Afstemningen om udtalelsen som helhed fandt sted ved navneangivelse. Følgende tilstedeværende 
eller repræsenterede medlemmer stemte for udtalelsen: 
Amato, Antonsen, Bagliano, Beretta, Brassier, Bredima, Breitenstein, Briganti, Broicher, Cammann, 
Carroll, Cavazzuti, Cremer, Curlis, Dassis, Dassoulas, d'Elia, Della Croce, Delourme, Drago, 
Dracos, Engelen-Kefer, Etty, Friedrichs, Glesener, van Greunsven, Hadjivassiliou, Hilkens, 
Jaschick, Kamizolas, Kenna, Kirschen, Kitsios, Kiibler, Lojewski, Low, Loughrey, Marvier, 
Masprone, Masucci, Meraviglia, Mols Sørensen, Mourgues, Muhr, Muller, Murphy, Nielsen Bent, 
Nielsen Marichen, Nielsen Preben, Nierhaus, Ognibene, Pearson, Pfeiffer, Plank, Pronk, Rangoni 
Machiavelli, Regaldo, van Rens, Romoli, Roseingrave, Rouzier, Schneider, Schoepges, Spachos, 
Stahlmann, Staratzke, Van Melckenbeke, Vassilaras, Vercellino, Wagenmans, Weber, Zoli. 
Følgende tilstedeværende eller repræsenterede medlemmer stemte imod udtalelsen: 
Bazianas, Bernasconi, Berns, Boddy, de Caffarelli, Cashman, Chalioris, Chapple, De Tavernier, 
Drain, Emo Capodilista, Fortuyn, Germozzi, Goris, Hovgaard Jakobsen, Jenkins, Kelly, Lauga, 
Laur, Milne, Morselli, Querleux, Rainero, Schnieders, Smith L. J., Strauss, Vasseur, van der Veen, 
Wick, Yverneau. 
Følgende tilstedeværende eller repræsenterede medlemmer undlod at stemme: 
Bornard, De Bievre, De Bryn, De Grave, Dunet, Houthuys, Margot, Ramaekers, Tixier, van der 
Mensbrugghe, Ventejol. 
Nr. C 81/10 De Europæiske Fællesskabers Tidende 24. 3. 83 
II. Tekstændringer eller ændringsforslag fremsat under debatten 
A. Forkastede ændringsforslag 
Følgende ændringsforslag til afdelingens udtalelse, som var indgivet i overensstemmelse med forret­
ningsordenen, blev forkastet under debatten: 
— Nytpkt. 1.1.1 a 
Der indføjes et nyt pkt. 1.1.1. a således affattet: 
»På et tidspunkt hvor antallet af ledige er fordoblet i forhold til 1979 har Kommissionen anbe­
falet en reallønsnedgang gennem en kun delvis tilpasning af lønningerne til prisudviklingen. 
Forskellige medlemsstater har ladet sig inspirere heraf og har ført en politik, der har resulteret i 
en mærkbar nedgang i reallønningerne, herunder også landbrugets. I 1982 har der derudover 
været andre årsager til, at lønmodtagernes indkomster er faldet: ufuldstændig tilpasning af skat­
teskalaerne, større delvis eller fuldstændig arbejdsløshed, større socialsikringsbidrag og ringere 
ydelser . . . 
EF har samtidig vedtaget nogle landbrugspriser og udligningsbeløb, som har givet landbrugerne 
betydelige indkomststigninger såvel i 1982 som i 1981 i en række medlemsstater«. 
Resultatet af afstemningen 
42 stemte for, 48 stemte imod, 19 undlod at stemme. 
— Pkt. 1.1.2 
Følgende tilføjes: 
»Men netop fordi den fælles landbrugspolitik er snart sagt den eneste egentlige EF-politik, bør 
den opretholdes. 
Kommissionen har væltet »medansvar«, »garantitærskler«, »kvoter« og andre former for byrder 
over på landbrugerne uden den mindste skelen til social retfærdighed, men har derimod ikke 
fremlagt nogen forslag til afhjælpning af den alvorlige skævhed i beskyttelsen, som vil komme til 
at gå ud over landbrugerne i lande med høj inflation. 
Alt dette øger risikoen for, at der tys til national støtte, og for at de hidtil opnåede resultater 
efterhånden smuldrer bort«. 
Resultatet af afstemningen 
31 stemte for, 75 stemte imod, 7 undlod at stemme. 
— Pkt. 1.2.3 
Hele pkt 1.2.3. erstattes af følgende: 
»Udvalget slår fast, at Kommissionen ikke har beregnet de tal, som kunne fremkomme ved 
anvendelse af den såkaldte »objektive« metode, ved udarbejdelsen af prisforslagene for produkti­
onsåret 1983/1984. Udvalget mener, at Kommissionen bør tage hensyn til en lang række økono­
miske, sociale og politiske kriterier ved udarbejdelsen af prisforslagene, og at den ikke blot bør 
tage udgangspunkt i den såkaldte »objektive« metode. Udvalget fastslår, at statistikken år for år 
rummer flere og flere økonomiske og sociale oplysninger, som ikke mindst er at finde i den 
årlige rapport om landbrugets stilling i Fællesskabet, som Kommissionen netop har udsendt, men 
at det fortsat er. vanskeligt at foretage en samlet fortolkning af tallene og på den baggrund 
fastsætte den gennemsnitlige prisforhøjelse i RE; under alle omstændigheder kan fortolkningen 
ikke ske på basis af et ufuldstændigt talmateriale, der angiver et helt konkret prisniveau, som i 
offentlighedens øjne kunne blive betragtet som det eneste objektive begrundede.« 
Resultatet af afstemningen 
46 stemte for, 51 stemte imod, 23 undlod at stemme. 
— Pkt. 1.3 
a) Efter første punktum i første afsnit indføjes følgende: 
»Udvalget bestrider Kommissionens påstand om, at en gennemsnitlig forhøjelse af landbrugs-
priserne i den størrelsesorden, som Kommissionen foreslår, kun vil medføre en stigning på 
0,3 % i leveomkostningerne; hertil kan følgende grunde anføres: 
24.3.83 De Europæiske Fællesskabers Tidende Nr. C 81/11 
— beregningerne er ikke baseret på de priser, som rent faktisk er gældende ab producent, 
men bl.a. på interventionspriserne, som kun finder anvendelse, når der er tale om over­
skudsproduktion ; 
— der tages i beregningerne ikke højde for de prisstigninger, som gennemførelsen af den 
fælles landbrugspolitik bevirker forvisse importerede landbrugsprodukters vedkommende; 
— stiger samtlige de faktorer, som indgår i leveomkostningerne, med 5,5 %, hvilket er den 
gennemsnitlige prisstigning på landbrugsvarer udtrykt i ECU, vil det gennemsnitlige leve-
omkostningsindeks i EF stige med 5,5 %; 
— disse beregninger er rent mekaniske og tager ikke hensyn til den afledte virkning — og i 
nogle tilfælde multiplikatorvirkningen — på de øvrige priser, som påvirker leveomkost-
ningsindekset; 
— der er ikke i beregningerne taget hensyn til de relative udsving i valutakurserne og til de 
variationer i inflationssatserne, der vil finde sted i den pågældende periode«. 
b) Sidste punkt i første afsnit bortfalder. 
Resultatet af afstemningen 
42 stemte for, 53 stemte imod, 21 undlod at stemme. 
— Pkt. 1.4 
Dette punkt affattes således : 
De falles prisers gennemsnitsniveau 
»Udvalget mener, at de nye retningslinjer for EF's landbrugspolitik (retningslinjer for den euro­
pæiske landbrugspolitik, dok. KOM(81) 608 endel.) som tidligere er offentliggjort af Kommissi­
onen, må danne udgangspunkt for den landbrugspolitik, der skal lægges for det kommende 
produktionsår. 
I denne henseende er det Udvalgets opfattelse, at Kommissionens prisforslag for produktionsåret 
1983/84 sammen med de dertil knyttede forslag vedrørende de monetære udligningsbeløb, kan 
accepteres. 
Ved bedømmelsen af landbrugspriserne har Udvalget ligeledes, foruden den fortsatte forværring 
i den økonomiske situation på den ene side og den nyligt indtrådte bedring i landbrugserhver­
vets indkomster på den anden side, taget hensyn til økonomiens almindelige bæreevne og udvik­
lingen i levnedsmiddelpriserne«. 
Begrundelse 
Kommissionens forslag om forhøjelse af landbrugspriserne med gennemsnitlig 5,5 % ligger 
egentligt i overkanten, hvis man ser på den seneste indkomstudvikling i og på markedssituati­
onen for en række vigtige produkter. 
Dette forslag ligger helt klart i overkanten, hvis man betragter det på baggrund af den meget 
dårlige generelle økonomiske situation. I en sådan situation må man nødvendigvis holde øje med 
udviklingen i levnedsmiddelpriserne, da det jo her er et spørgsmål om dækning af basale livs­
behov. 
Når prisforslagene vurderes, bør man egentlig også være opmærksom på, at der er fremkommet 
nye oplysninger om landbrugets situation, siden Kommissionen fremlagde sine forslag. Således 
er mælkeproduktionen steget mere end oprindelig beregnet, og det samme gælder de dertil knyt­
tede landbrugsindkomster; envidere har en række valutakursregulationer ændret sig. Disse 
forhold gør det nødvendigt at ændre udgangspunktet for prisforslagene og rummer i sig selv 
næppe nogen mulighed for prisforhøjelser for de varer, som der er strukturelt overskud af. 
Ikke desto mindre skulle Kommissionens prisforslag kunne accepteres af Udvalget, såfremt dette 
er det virkelige maksimum for den forhøjelse, som finder sted, og dersom MUB-foranstaltnin-
gerne godkendes fuldt ud. 
Resultatet af afstemningen 
40 stemte for, 49 stemte imod, 16 undlod at stemme. 
— Pkt. 1.4 
Pkt. 1.4. erstattes med følgende: 
»Udvalget erklærer sig for en gennemsnitlig prisforhøjelse for landbrugsvarer, som, bortset fra 
EF-gennemsnittet, fastsættes under nøje observation af landmændenes specifikke indkomster i 
forhold til lønmodtagerne i medlemsstaterne, navnlig under fastsættelse af udligningsbeløbene. 
Nr. C 81/12 De Europæiske Fællesskabers Tidende 24.3.83 
Forhøjelserne bør være ledsaget af foranstaltninger til opretholdelse af arbejdstagernes og de 
socialsikredes købekraft og til forhøjelse af lavindkomsterne for ikke at bremse det interne 
forbrug«. 
Resulatet af afstemningen 
16 stemte for, 62 stemte imod, 29 undlod at stemme. 
— Pkt. 1.4.2 
a) Pkt. 1.4.2. formuleres således: 
»Udvalget stiller sig positivt over for en total afvikling af MUB snarest muligt for at få fjernet 
de nuværende forvridninger i samhandelen inden for EF, men finder dog de af Kommissi­
onen foreslåede foranstaltninger utilstrækkelige, omend man er enig i bemærkningerne om 
trinsvis afvikling.« 
b) Første punktum under pkt. 1.4.4. udgår. 
Resultatet af afstemningen 
41 stemte for, 49 stemte imod, 30 undlod at stemme. 
— Pkt. 1.5.2 
Pkt. 1.5.2. udgår. 
Resultatet af afstemningen 
6 stemte for, 60 stemte imod, 24 undlod at stemme. 
— Pkt. 1.5.4 
Følgende tilføjes: 
»Indtil dette er sket, er Udvalget af den opfattelse, at den nuværende medansvarsordning fore­
løbig bør anvendes som det mest egnede instrument til nedbringelse af de strukturelle produkti­
onsoverskud inden for landbrugssektoren«. 
Resultatet af afstemningen 
18 stemte for, 66 stemte imod, 15 undlod at stemme. 
B. Vedtagelsen af et ændringsforslag, der blev forelagt under debatten, havde tilfølge, at nedennævnte 
passage i afdelingens udtalelse ændredes 
— Pkt. 1.4.1 
»I betragtning af den forventede inflationsudvikling i EF frygter afdelingen, at den af Kommissi­
onen foreslåede gennemsnitsforhøjelse ikke vil gøre det muligt at fastholde landbrugsindkom­
sternes niveau i 1983, navnlig hvis høsten skulle blive dårligere end i 1982«. 
Resultatet af afstemningen 
55 stemte for, 38 stemte imod, 23 undlod at stemme. 
C. Vedtagelsen af et ændringsforslag, der blev forelagt under debatten, betød, at følgende passager i 
afdelingens udtalelse udgik 
— Pkt. 1.4.3 
»Afdelingen anmoder følgelig om en mere passende prisforhøjelse«. 
Resultatet af afstemningen 
58 stemte for, 46 stemte imod, 14 undlod at stemme. 
83 De Europæiske Fællesskabers Tidende Nr. C 81/13 
— Pkt. 1.5.4 — sidste punktum 
»Da dette instrument kun har givet sparsomme resultater, og da foranstaltninger i tilknytning til 
garantiniveauerne må anses for mere effektive, henstiller afdelingen, at man ophæver medan-
svarsordningen og i stedet for at opkræve en sådan afgift nedsætter interventionsprisen tilsva­
rende«. 
Resultatet af afstemningen 
47 stemte for, 33 stemte imod, 21 undlod at stemme. 
III. Mindretalserklæring 
Efter afstemning med angivelse af navn om udtalelsen som helhed fremsatte nedenstående land-
brugsrepræsentanter, som havde stemt imod udtalelsen, følgende erklæring: 
»Efter at have konstateret, at landbrugets realindkomster, trods stigningen i 1982, stadig 
ligger ca. 20 % under gennemsnittet for årene 1973/74/75, må de landbrugsrepræsen-
tanter i Det økonomiske og sociale Udvalg, som stemte imod Det økonomiske og sociale 
Udvalgs udtalelse, kategorisk afvise Kommissionens forslag vedrørende de fælles land-
brugspriser og de dertil knyttede foranstaltninger for produktionsåret 1983/84 som 
værende uacceptable for landbrugerne i EF. 
De udtrykker beklagelse over, at EF-Kommissionen, som erklærer at have baseret sine 
forslag om tilknyttede foranstaltninger på de retningslinjer for EF's landbrug, der udgør en 
del af rapporten om mandatet af 30. maj 1980, udelukkende har taget udgangspunkt i de 
mere restriktive forslag i denne rapport, dvs. prissænkning i tilknytning til 
produktionstærskler og tilnærmelse af EF's priser til priserne i de konkurrerende lande, 
hvorimod andre og fuldt så vigtige aspekter ved rapporten — herunder overholdelsen af 
den fælles landbrugspolitiks grundlæggende principper og nødvendigheden af at udvikle en 
aktiv eksportpolitik for at fastholde det europæiske landbrugs placering på verdensmarke­
derne — er blevet totalt forbigået. 
Disse landbrugsrepræsentanter i Det økonomiske og sociale Udvalg kræver, at den 
gennemsnitsforhøjelse på 7 %, som fremkommer ved den objektive metode, rent faktisk 
bliver betragtet som en minimumsforhøjelse, der skal finde anvendelse på de fælles 
indikativ- og interventionslandbrugspriser og på den støtte og de præmier, der på nuvæ­
rende tidspunkt udbetales som led i de fælles markedsordninger. 
De må imidlertid fastslå, at en prisfastsættelse baseret på den objektive metode ikke gør 
det muligt at indhente indkomstefterslæbet, ikke kan sikre den nødvendige nedsættelse af 
de positive MUB, uden at der skabes hindringer for en rimelig indkomstudvikling i land­
bruget i de berørte lande, og ejheller tilgodeser de lande, hvor inflationen er høj. 
De finder det endvidere påkrævet helt at afskaffe de eksisterende negative MUB. De 
understreger også nødvendigheden af en streng overholdelse af fællesskabspræferensen i 
samtlige produktionssektorer, en opretholdelse af de fælles markedsordningers mekanismer 
og en forbedring af disse for visse produkter, herunder også middelhavsprodukter, således 
at der ydes støtte og garantier i samme omfang for samtlige produkter under hensyntagen 
til deres specifikke karakter. Derudover ønsker de markedsforvaltningen forbedret og en 
rimelig øjeblikkelig justering af støtten og betingelserne for forarbejdning, markedsføring 
og oplagring. 
De er udmærket klare over, at den forhøjelse af de fælles landbrugsprisers generelle niveau 
i ECU, som de stiller krav om, er utilstrækkelig for landbrugerne i de EF-lande, som slås 
med meget alvorlige finansielle problemer på grund af en kraftig inflation og et usædvan­
ligt højt renteniveau. En mere gennemgribende harmonisering af medlemsstaternes økono­
miske og valutariske politik kunne på længere sigt medvirke til at ændre denne situation til 
det bedre. 
I forbindelse med fastsættelsen af priserne for 1983/84 kræver de, at der umiddelbart 
træffes specifikke overgangsforanstaltninger i EF-regie som er foreneligt med grundprin-
Nr. C 81/14 De Europæiske Fællesskabers Tidende 24. 3. 83 
cipperne i den fælles landbrugspolitik, til afhjælpning af denne helt usædvanlige situation, 
og specielt: 
— rentetilskud til kortfristede lån til driftsfinansiering samt en styrkelse af de eksisterende 
EF-foranstaltninger, der sigter på strukturforbedringer inden for landbrugserhvervet. 
— forlængelse og regulering i takt med indkomstudviklingen af de præmier og særforan­
staltninger, der findes i Irland, samt indførelse af supplerende foranstaltninger til 
afhjælpning af den ganske særligt alvorlige indkomstsituation blandt irske landbrugere. 
— yderligere regulering i takt med udviklingen i produktionsomkostningerne af de tilskud 
og præmier, der i øjeblikket ydes som led i de forskellige markedsordninger, navnlig 
for middelhavsprodukter, 
— tilpasning af de græske landbrugspriser til de fælles landbrugspriser samt afkortning af 
overgangsperioden for visse tilskud og præmier, der ydes til græske landbrugere, 
således at disse, i det mindste i et vist omfang, kan få dækning for de kraftige omkost­
ningsstigninger i Grækenland. 
De kræver, at fastsættelsen af landbrugspriserne 1983/84 sker så betids, at de nye priser 
kan finde anvendelse fra 1. april 1983. 
Bazianas, Berns, de Caffarelli, Cashmann, Chalioris, De Tavernier, Emo Capodilista, 
Hovgaard Jakobsen, Kelly, Lauga, Laur, Morselli, Rainero, Strauss, van der Veen, 
Vasseur, Schnieders, Wick, Yverneau.